QH คาดกำไรปกติไตรมาส 4/61 ดีสุดของปีแนะนำซื้อเป้าหมาย 3.70 บาท
QH คาดกำไรปกติไตรมาส 4/61 ดีสุดของปีแนะนำซื้อเป้าหมาย 3.70 บาท
5 ก.พ. 2562

บล.ฟินันเซีย ไซรัส ระบุในบทวิเคราะห์วันนี้(5ก.พ.) ว่า บริษัท ควอลิตี้เฮ้าส์ จำกัด (มหาชน) หรือ QH คาดกำไรปกติ ไตรมาส 4/61 เป็นไตรมาสที่ดีสุดของปี แตะ 1.1 พันลบ. (+20% เทียบไตรมาสก่อนหน้า, +23% เทียบช่วงเดียวกันของปีก่อน) แต่หากรวมกำไรพิเศษจากการขายที่ดินเจริญนครราว 400 ลบ.ในไตรมาส 3/61กำไรสุทธิจะลดลง 16% เทียบไตรมาสก่อนหน้า ผลประกอบการที่โตดีมาจากการเริ่มโอนคอนโด Luxury อย่าง Q-Sukhumvit มูลค่า 1 หมื่นลบ. (ขายแล้ว 25%) หนุนให้ยอดโอนคาดอยู่ที่ 4.5 พันลบ. (+37% เทียบไตรมาสก่อนหน้า, +19% เทียบช่วงเดียวกันของปีก่อน)
กำไรปกติปี 2018 คาดจบที่ 3.7 พันลบ. (+35% เทียบช่วงเดียวกันของปีก่อน) และ Presales ทำได้ 1.24 หมื่นลบ. (-12% เทียบช่วงเดียวกันของปีก่อน) ยังแนะนำซื้อ ราคาเป้าหมาย 3.70 บาท และคาดจ่ายปันผล 2H18 ราว 0.13 บ./หุ้น คิดเป็น Yield 4.3%
 